4.1. Hvis Tilgodehavende vurderer at en afdragsordning kan øge sandsynligheden for at hele fordringen kan inddrives, er Tilgodehavende berettiget til – på vegne af Kunden – at indgå en afdragsordning med Skyldner.  4.2. Hvis Tilgodehavende vurderer at sandsynligheden for inddrivelsen af en fordring optimeres gennem en akkordaftale med Skyldner, er Tilgodehavende berettiget til at nedskrive fordringens samlede værdi med op til 50%. Indgåelse af akkordaftale medfører ikke at Tilgodehavendes honorar nedsænkes.